ชุดปฏิบัติการพญาเสือลงพื้นที่ตรวจสอบไม้แผ่นแปรรูปที่วัดเมตตาธรรมโพธิญาณ
นายชัยวัฒน์   ลิมป์ลิขิตอักษร   หัวหน้าชุดปฏิบัติการพญาเสือ  นำคณะเจ้าหน้าที่ชุดปฏิบัติการพญาเสือ สนธิกำลังหน่วยงานที่เกี่ยวข้อง ลงพื้นที่ปฏิบัติการร่วมตรวจสอบไม้ ภายในวัดเมตตาธรรมโพธิญาณ  อำเภอเมือง  จังหวัดกาญจนบุรี  ซึ่งเป็นภารกิจต่อเนื่องของชุดปฏิบัติการพญาเสือ   นายชัยวัฒน์  ลิมป์ลิขิตอักษร  กล่าวว่า  สำหรับการลงพื้นที่ในครั้งนี้  เป็นการตรวจสอบเพิ่มเติม  โดยมีผู้แทนวัดเป็นผู้ชี้แจง  และให้รายละเอียดรายการไม้ ที่ระบุว่านำเข้ามาจากประเทศลาว  ซึ่งชุดปฏิบัติการพญาเสือได้มีการตรวจสอบเส้นทางไม้  พบว่ามีไม้ลักษณะนี้จริง  แต่อาจมีแตกต่างกันบ้าง  โดยวันนี้ทางวัดมีเอกสารหลักฐานให้เจ้าหน้าตรวจสอบทั้งหมด   ซึ่งก็ได้มีการตรวจว่าเอกสารตรงกับกองไม้หรือไม่  และตรงกับขนาดไม้ตามความเป็นจริงหรือไม่  ในส่วนของ 3,100 แผ่น ที่กำกับในเอกสารเป็นเฟอร์นิเจอร์สิ่งประดิษฐ์  ซึ่งขณะนี้มีการถอนอาญัติไป 70% แล้ว เหลืออีก 30% ที่ยังต้องตรวจสอบต่อ   และในวันที่ 16 มกราคม  จะมีการตรวจสอบเรื่อง สปก.กับที่ดินของวัดว่าสร้างอยู่ในขอบเขตที่ สปก.อนุญาตแค่ไหน    
			ด้านนายสมพล  เสถียรรุจิกานนท์  ตัวแทนวัดเมตตาธรรมโพธิญาณ  กล่าวว่า  ได้มีการชี้แจงไปตามเอกสารที่ทางวัดได้มาตามความเป็นที่จริงที่รับทราบ  เพื่อให้เจ้าหน้าที่ได้มีการตรวจสอบไม้ตามเอกสารทั้งหมด  ซึ่งผลสรุปออกมาอย่างไรก็ต้องว่ากันตามถูกผิด   


สุภาวฎี-ข่าว/อดิสรณ์-ภาพ สทท.กาญจนบุรี